hu hu hu hu hu hu hu hu hu hu hu hu hu hu hu hu hu hu hu hu en hu hu hu en hu cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo pt hu hu hu hu hu hu hu hu hu hu hu hu hu hu hu hu hu hu hu hu hu hu hu
Vígh Károly (nyelvész) – Wikipédia
Ez a szócikk a nyelvészről szól. Hasonló címmel lásd még: Vígh Károly (egyértelműsítő lap).
Vígh Károly (Marosvásárhely, 1912. – Stockholm, 1990. október 15.) erdélyi magyar könyvtáros, nyelvész és műfordító.
1990. október 15. (77-78 évesen)
A Román Akadémia marosvásárhelyi kutatócsoportjának munkatársa volt, az Erdélyi magyar szótörténeti tár II–IV. kötetének szerkesztő munkatársa. Nyelvészeti és helytörténeti kutatásai Marosvásárhely múltjának feltárására irányultak, mivel azonban e témák közlése hatalmi tilalom alá esett, több kézirata kiadatlan maradt, s csak Svédországban bekövetkezett halála után jelenhettek meg.
Stockholmban hunyt el és kívánságának megfelelően ott is helyezték örök nyugalomra.[1][2]
Asszonyok és férfiak tüköre. Tanúvallomások a XVII. századból (Budapest, 1980;[3] Csíkszereda, 1999);
Marosvásárhelyi helynevek és földrajzi közszavak (Csíkszereda, 1996).
Számos prózai művet fordított románból: a Ion Creangă válogatott munkái (Bukarest, 1955) c. kötetbe, a Román irodalom kis tükre I. kötetébe (Bukarest, 1961, Vasile Alecsandri, Miron Costin, Constantin Negruzzi, Grigore Ureche prózájából), a IV. kötet (Bukarest, 1964) számára Cezar Petrescu prózájából, valamint a Román elbeszélők (Budapest, 1965) számára. További fordításkötetei:
Cezar Petrescu: Fram, a jegesmedve (Bukarest, 1953; újabb kiadásai Bukarest, 1959, 1970);
Mihail Sadoveanu: Lehunyt szemmel (Bukarest, 1956; újabb kiadása Bukarest, 1963);
Radu Tudoran: Dagadó vitorlákkal (Bukarest, 1958; majd 1989-ig még több kiadásban);
Camil Petrescu: Ember az emberek között (Veress Zoltánnal, Bukarest, 1961);
Mihail Sadoveanu: A bűvös erdő, Borsszem királyfi (mindkettő Bukarest 1963);
Ştefan Luca: Az intelligencia bálja (Bukarest, 1964);
Ion Creangă: A vénasszony lánya és a vénember lánya (Bukarest, 1965);
Eusebiu Camilar: Hősökről szól a rege (Bukarest, 1966);
Mihail Sadoveanu: Nehéz idők (Bukarest, 1966);
H. Gilbert: Robin Hood (Kolozsvár, 1979);
Ion Creangă: A rászedett medve (Bukarest, 1979);
Paul Féval: A púpos (Vásárhelyi Károly álnéven, Bukarest, 1989).
↑ Vigh Anna Éva, Vigh Károly lánya, Stockholm, Svédország.
↑ Tamásné Szabó Csilla, az EME tudományos főkutatója: Tisztelgés az elhunyt (Erdélyi magyar szótörténeti tár) szerkesztők sírjainál. Szabadság (Kolozsvár), 2005. június 7. (Udvardy Frigyes adatbankja nyomán.)
↑ Vígh Károly, Matolcsy Ildikó: Asszonyok és férfiak tüköre. www.antikvarium.hu (Hozzáférés: 2013. nov. 21.) (html)
Romániai magyar irodalmi lexikon: Szépirodalom, közírás, tudományos irodalom, művelődés V. (S–Zs). Főszerk. Dávid Gyula. Bukarest–Kolozsvár: Kriterion; Kolozsvár: Erdélyi Múzeum-Egyesület. 2010.
Murádin László: Marosvásárhelyi helynevek és földrajzi közszavak. NyIrK, 1997/1.
A lap eredeti címe: „https://hu.wikipedia.org/w/index.php?title=Vígh_Károly_(nyelvész)&oldid=23334246”
Utoljára szerkesztve 2020. december 9., 11:16-kor
A lap utolsó módosítása: 2020. december 9., 11:16
A lap szövege CC BY-SA 3.0 alatt érhető el, ha nincs külön jelölve.